Както всеки елемент от автомобила и чистачките се износват. Най-често се сменят перата и течността за чистачки. Ето какво съветват специалистите за удължаване на живота на чистачките:
Почиствайте с влажна кърпа и преглеждайте често перата на чистачките за напуквания.
Използвайте подходяща течност за чистачки: зимна течност за чистачки за ниски температури и лятна през пролетта и лятото. Зимната течност не замръзва при ниски температури и така предпазва системата от повреждане като спукано казанче за течност за чистачки, тръбопроводи и т.н.. От друга страна една лятна течност за чистачки почиства по-добре стъклата от насекоми, полени и други замърсявания.
Не използвайте чистачките при силно замърсено кално стъкло. Течността, която се изпръсква върху стъклото и самите пера няма да се справят със замърсяването, а е твърде възможно предното стъкло да се надраска. Необходимо е допълнително почистване с вода и кърпа или подходящ препарат за почистване на стъкла.
По възможност паркирайте колата си на закрито през лятото или поне на сянка. Прякото слънчево греене и затопленото стъкло ще съкратят значително живота на перата на чистачките. Ако все пак се налага да паркирате на слънце, то е добре да повдигнете перата от стъклото - така ще се нагряват по-малко.
Не пускайте чистачките на сухо стъкло - така се поврежда стъклото и самите пера. Затова редовно проверявайте и доливайте течност за чистачки.